Obama primio dalaj lamu u Beloj kući
Predsjednik Barak Obama susreo se danas sa tibetanskim duhovnim vođom dalaj lamom u Bijeloj kući, uprkos snažnim protestima Kine koja j
Predsjednik Obama i tibetanski duhovni vođa sastali su se u takozvanoj Odaji s geografskim kartama, u kojoj predsjednici održavaju privatne sastanke, umjesto u Ovalnoj kancelariji - u kojoj Obama često razgovara sa svjetskim liderima. Bijela kuća je objavila samo jednu zvaničnu fotografiju sastanka, navodeći da je predsjednik prenio svom gostu snažnu podršku očuvanju tibetanskog kulturnog, vjerskog i jezičkog identiteta i zaštiti ljudskih prava Tibetanaca i ohrabrio razgovore Tibeta i Kine. Takođe je, kako je saopšteno, pozdravio posvećenost dalaj lame nenasilju i njegove napore da uspostavi dijalog sa Kinom. Dalaj lama je nakon susreta kazao da je sa Obamom razgovarao u ime tibetanskog naroda. Kina je oštro kritikovala susret Obame i dalaj lame, koga optužuje da se bori za nezavisnost Tibeta, što je tibetanski duhovni vođa više puta negirao. Analitičari međutim ne očekuju da će to imati uveliki uticaj na ostala značajna pitanja u zategnutim odnosima dvije zemlje. "“, kaže pomoćnik direktora Centra za azijsko društvo. Kinezi smatraju da je sastanak organizovan u pogrešno vrijeme. Stanovnici udaljene kineske provincije Čingai, u blizini dalaj laminog rodnog mjesta su međutim, uz vatromet, proslavili susret u Vašingtonu. Monasi, koji su se molili ispred slike dalaj lame i tibetanske zastave, kažu da su saznali o sastanku na radijskom programu na tibetanskom jeziku. Tibetanske duhovne vođe su i proteklih decenija razgovarale sa američkim predsjednicima, gotovo uvijek na privatnim sastancima.